മോഷണം തടയാന് മൊബൈല് ആപ് കോയന്പത്തൂര്: വീടുകുത്തിതുറന്നുള്ള മോഷണം തടയുന്നതിനായി ജില്ലാ പോലീസിന്റെ നേതൃത്വത്തില് സകോ ആപ്പ് സേഫ് കോവൈ പ്രവര്ത്തനമാരംഭിച്ചു. എസ്പി സെല്വ നാഗരത്നം ആപ്പ് ഉദ്ഘാടനം ചെയ്തു. വീട് പൂട്ടി കുടുംബസമേതം പുറത്തു പോകുന്നവര് സകോ ആപ്പ് ഡൗണ്ലോഡ് ചെയ്ത് തങ്ങളുടെ പേരുവിവരവും, വിലാസവും രജിസ്റ്റര് ചെയ്താല് ഈ വിവരങ്ങള് കണ്ട്രോള് റൂമില് എത്തുകയും, അവിടെ നിന്നും വിവരങ്ങള് അതതു സ്റ്റേഷനിലേക്കു കൈമാറുകയും, അതിന്റെയടിസ്ഥാനത്തില് പോലീസ് വീടീരിക്കുന്ന പ്രദേശത്ത് രാവിലെയും, വൈകീട്ടും പട്രോളിംഗ് നടത്തുകയും ചെയ്യും.സകോ ആപ്പ് മൂലം പൂട്ടീയിട്ട വീടുകള് കേന്ദ്രീകരിച്ചു നടന്ന മോഷണങ്ങള് ഒരു പരിധി വരെ തടയാനാകുമെന്ന് ആപ്പ് പ്രകാശനം ചെയ്തു കൊണ്ട് എസ്പി സെല്വ നാഗരത്നം പറഞ്ഞു. ആയുധംകാട്ടി ഭീഷണിപ്പെടുത്തി പണംതട്ടിയ രണ്ടുപേര് പിടിയില്തിരുപ്പൂര്: പട്ടാപകലില് നടുറോഡിലിരുന്ന് മദ്യപിക്കുകയും ആയുധം കാണിച്ച് സ്ത്രീകളില് നിന്നും, വഴിപോക്കരില് നിന്നും പണം പിടിച്ചുപറിക്കാന് ശ്രമിക്കുകയും ചെയ്ത രണ്ടു പേരെ പിടികൂടി പോലീസിലേല്പ്പിച്ചു. തിരുപ്പൂര് അരിസികടൈ വീഥിയിലാണ് സംഭവം നടന്നത്.റോഡരികിലിരുന്ന് മദ്യപിച്ച രണ്ടു പേര് റോഡിലെ തിരക്ക് മുതലെടുത്ത് കത്തിയും, പൊട്ടിച്ച മദ്യക്കുപ്പിയും കാണിച്ച് സ്ത്രീകളെയും വഴിപോക്കരെയും ഭീഷണിപ്പെടുത്തി പണം പിടിച്ചുപറിക്കുകയായിരുന്നു. ഇതു ശ്രദ്ധയില്പ്പെട്ട തൊഴിലാളികള് ഇരുവരെയും പിടിച്ചുകെട്ടി പോലീസിലേല്പ്പിക്കുകയായിരുന്നു.